Drie dood op mistige N12Die ongelukstoneel. (Foto: Verskaf) Die N12 tussen Witbank en Delmas in Mpumalanga is tans gesluit ná ’n motorongeluk vanoggend die lewe van drie mense, waaronder ’n kind, op dié pad geëis het. Volgens Moeti Mmusi, woordvoerder van die provinsiale departement van gemeenskapsveiligheid, is drie mense dood en een persoon ernstig beseer in ŉ botsing tussen verskeie motors. Die botsing is waarskynlik deur swak sigbaarheid weens digte mis veroorsaak. Mmusi kon nie onmiddellik die ouderdom van die kind wat in die ongeluk gesterf het aan Maroela Media bevestig nie. Hy het motoriste versoek om van alternatiewe roetes gebruik te maak en die R555 tussen Ogies en Witbank aanbeveel om Delmas te bereik.